El Club de Gimnàstica Rítmica L’Almara organitza una Master Class amb l’olímpica Elena López i l’entrenadora Neli Pizhelina
2025-07-24

El Pavelló Cobert de Burjassot serà el punt de trobada, aquest cap de setmana, de les gimnastas del municipi que van a gaudir d’una Master Class organitzada pel Club de Gimnàstica Rítmica L’Almara. Unes jornades en les quals les xiquetes i joves que estan començant en el món de la gimnàstica rítmica comptaran amb la presència de dos grans d’aquest esport.

Es tracta, d’una banda de la gimnasta Elena López, formada en el club burjassoter i actual Subcampiona Olímpica i, per l’altre, de l’entrenadora bielorusa Neli Pizhelina. Ambdues estaran acompanyades de Yolanda Andrés, entrenadora del Club i, a més, entrenadora del programa de tecnificació de la Federació Valenciana i de gimnastes de l’equip Espanyol Júnior: equip que ha representat en els últims anys a Espanya en els Campionats d’Europa de la seua categoria. Les jornades seran el dissabte de 10 a 19:30 hores i el diumenge de 10 a 14 hores en el Pavelló Cobert Municipal de Burjassot.

Una oportunitat única i inigualable per a les gimnastas d’aprendre d’una manera diferent, de gaudir amb les tres protagonistes de les jornades i de veure com amb treball, esforç i dedicació tot es pot aconseguir en l’esport que els apassiona.